روس یاپیم شیرکتی گازپروم مئدیا، پئروی کانال تلویزیونو اوچون تورکیه‌دن دیزی سفاریش ائتدی.
تورک یاپیمی سریال‌لارین روسیادا باشاریسی، روس یاپیم شیرکت‌لرینی تورک شیرکت‌لرله امکداشلیغا گتیریر.
روس گازپروم مئدیا و تورک مایا پرودوکشین‌ین پئروی کانال اوچون چکه‌جگی 'قلبیمین سلطانی' آدلی دیزی ایندی‌دن روس بازارین‌داکی سون ایللرین ان باها‌لی اولوسلارآراسی تلویزیون پروژه‌سی اولا‌راق دگرلندیریلیر.
گازپروم مئدیادا فعالیت گؤسترن کیت سینما ایستودیوسو و مایا پرودوکشینی تمثیل ائدن گلوبال کوننکشین اینترنشنیل مئدیا گروپ، پئروی کانال تلویزیونو اوچون 'قلبیمین سلطانی' سریا‌لی‌نین یاپیمییلا ایلگیلی آنلاشما ایمضالادی.
تورکیه‌دکی سینما استودیولاریندان‌ بیرینده چکیله‌جک سریالدا تورک و روس اویونچولار ایشتیراک ائده‌جک. سریال مایا پرودوکشین طرفین‌دن تورک دیلینده حاضرلانا‌جاق، سونرا روس دیلینده سسلندیریله‌جک.
آنلاشمادا 24 بؤلوم نظرده توتولارکن کیت، سریالین باشاریسینا گؤره 4 مؤوسوم داوام ائتمه‌یی پلانلاییر.
کیت یاپیم مودورو آلکساندر بوندارئو،
"بو بودجه و شعبه‌لرین ساییسی باخیمین‌دان سون ایللرین ان بؤیوک اولوسلارآراسی آنلاشما‌سی‌دیر" دئدی.
